钦定古今图书集成/历象汇编/岁功典/第015卷 > 天官书
## 钦定古今图书集成/历象汇编/岁功典/第015卷 > 天官书

从正月旦，比数雨。

〈注〉《索隐》曰：比音鼻。谓以比数日，以候一岁之雨，以知丰穰也。

《率》日食一升，至七升而极。

〈注〉孟康曰：“月一日雨，民有一升之食；二日雨，民有二升之食；如此至七日。”

“过之，不占。”数至十二日，日直其月，占水旱，为其环城
千里内占，则其为天下候，竟正月。

〈注〉《孟康》曰：“月一日雨，正月水，月三十日周天，历二十八宿，然后可占天下。”

月所离列宿，日风、云占其国，然必察太岁所在。在金，
穰；水，毁；木，饥；火，旱。此其大经也。正月上甲，风从东方，
宜蚕；风从西方，若旦，黄云恶。

〈注〉《索隐》曰：韦昭云：“离历也。”

### 汉书